recursal/SuperWikiNEXT-32B huggingface dataset:
**רחמים אלעזר** (בשמו האמהרי **מהרטו מוצ'נך**; נולד ב-1955) הוא שדרן רדיו בקול ישראל שהיה פעיל למען עלייה וקליטה של ביתא ישראל.

ביוגרפיה
--------

נולד בכפר באזור סקלט שבמחוז בגמדר שבאתיופיה למשפחת אריסים יהודית. בילדותו עסק ברעיית צאן עד אשר החל ללמוד בבית הספר היהודי שבאמבובר שממנו המשיך לבית ספר כללי בעיר גונדר. בשלהי שנות ה-60 פגש בשלושה עיתונאים ישראליים בהם ארנולד שרמן ושלום רוזנפלד שעזרו לו להגיע לישראל ב-1971. בהגיעו לישראל נתמך על ידי העיתונאים ונשלח להתחנך בכפר הנוער אלוני יצחק שבסיומם גויס לעתודה האקדמית במסגרת צה"ל שבה למד לימודי אפריקה והמזרח התיכון באוניברסיטת תל אביב ובהמשך למד בה תקשורת.

בשלהי שנות ה-70 ובמרוצת שנות ה-80 שימש כפעיל למען עליית קהילתו בתחילה במסגרת התאחדות יהודי אתיופיה בישראל ובהמשך בארגונים אחרים בהם המועצה הציבורית למען יהודי אתיופיה. 

בתחילת שנות ה-80 החל בתפקידו הנוכחי כשדרן רדיו ומגיש חדשות בשפה האמהרית ברדיו רק"ע.

לקריאה נוספת
------------

* רחמים אלעזר וברוך המאירי (עורכים), **חלום בן סורגים**, גפן, 1998

קישורים חיצוניים
----------------

* דב גולדשטין, "ספל קפה עם רחמים אלעזר", מעריב, 19 בינואר 1979
* סיני גז, ריאיון עם רחמים אלעזר, באתר פרויקט עדות
* רחמים אלעזר, ‏""איגרות עתונאיות" על הפלשים ולמענם בשנים 1908-1936", **קשר** 1, אביב 1987, עמ' 97-95
שגיאות פרמטריות בתבנית:נק"ל   
פרמטרים [ qid ] לא מופיעים בהגדרת התבנית 

**קרל גוסטב m/45** הוא תת-מקלע מתוצרת יצרנית הנשק השוודית Carl Gustafs Stads Gevärsfaktori. ידוע גם בשם **Kulsprutepistol m/45** (בשוודית: תת-מקלע m/45) ובקרב הכוחות המזוינים של ארצות הברית בשם **Swedish K**. הוא תוכנן על ידי גונאר ג'ונסון, ואומץ בשנת 1945 (ומכאן שמו, m/45). נשק זה היה התמ"ק התקני של צבא שוודיה בין 1945 ו-1965. הוא הוחלף בהדרגה על ידי רובי הסער Ak 4 ו-Ak 5.

m/45 פותח בשנים 1944–1945, בעיצוב שהסתמך על מספר דגמים קודמים, עם שיפורים. תהליכי הייצור של ה-MP40 הגרמני, הסטן הבריטי והפפ"ש וה-פפ"ס הסובייטים נלמדו היטב בעת תכנון נשק זה. שני עיצובים נבדקו בשנת 1944, האחד של Carl Gustafs Stads Gevärsfaktori והשני של Husqvarna Vapenfabrik AB, ואב הטיפוס של Carl Gustafs Stads Gevärsfaktori נבחר להמשך פיתוח. גרסת הייצור הראשונה נכנסה לשימוש בשנת 1945.

תכונות
------

ה-m/45 התקני יכול לירות אש אוטומטית בלבד. ירי בודד אפשרי לאחר תרגול, על ידי עזיבת ההדק מיד לאחר הכדור הראשון. לנשק יש מנגנון מכנס פתוח עם נוקר קבוע. קצב אש נמוך יחסית של 500–600 כדורים בדקה, והדף קטן יחסית הופך אותו לקל יחסית לשליטה בירי אוטומטי. ה-m/45 מדויק למדי עד לטווח של 200 מטרים.

ה-m/45 משתמש במחסנית ישרה בת 36 כדורים, שצידה האחורי רחב יותר מן הקדמי. מבנה זה מאפשר פעולה אמינה יותר בתנאי אבק וקיפאון.

ל-m/45 אין נצרה. במקום זאת, כדי לאבטח את הנשק יש למשוך את ידית הדריכה אל תוך חריץ נעילה שנמצא מעל חריץ התנועה הרגילה של הידית. דבר זה מגדיל מעט את הזמן שאורכת תחילת הפעלת הנשק, משום שהמפעיל צריך להסיר את ידו הימנית מידית האחיזה ולהזיז את ידית הדריכה אל מקומה, בדומה לרובה בריחי.

ראו גם
------

* קרלו (תת-מקלע)

קישורים חיצוניים
----------------

ויקישיתוף מדיה וקבצים בנושא **קרל גוסטב m/45** בוויקישיתוף
**מהמט טופאל** (בטורקית: **Mehmet Topal**; נולד ב-3 במרץ 1986 במטאליה, טורקיה) הוא כדורגלן עבר טורקי ששיחק בעמדת הקשר האחורי. טופאל שיחק רוב הקריירה בפנרבחצ’ה.

קריירת מועדונים
---------------

בעונתו הראשונה בגלאטסראיי טופאל שיחק 11 משחקים בלבד. הודות לפציעתו של השוודי הבינלאומי, טוביאס לינדרות', ניתנה לטופאל ההזדמנות להיות בהרכב הפותח. באפריל 2008, טופאל האריך את חוזהו לחמש שנים נוספות, כאשר הוא רושם לו 26 הופעות במהלך עונת 2007-08 כדי לעזור לקבוצתו לזכות באליפות הליגה הטורקית. בחלון ההעברות של עונת 2008 הייתה התעניינות מצד הקבוצה האנגלית, אברטון, עם המאמן דאז דייוויד מויס להביאו לשורותיו, אך טופאל החליט להישאר אצל הטורקים. בעונות הבאות טופאל רשם 22 משחקים בממוצע, אך במקביל היה צריך להתמודד עם פציעה בעונת 2009-10.

ב-12 במאי 2010 טופאל חתם על חוזה בקבוצה הספרדית, ולנסיה, בעבור חמישה וחצי מיליון יורו. ב-14 בספטמבר, ערך טופאל את הופעת הבכורה שלו בניצחון 0-4 על בורסאספור במסגרת ליגת האלופות. טופאל הבקיע את השער הראשון שלו במדי ה"עטלפים" נגד ספורטינג חיחון בניצחון 0-2 בסוף ספטמבר 2010. ב-17 בפברואר 2012, הבקיע את אחד מהשערים הכי יפים של עונת 2011-12 במסגרת הליגה האירופית. הוא שותף בשישה משחקים כדי לעזור לקבוצתו להגיע עד לשלב חצי הגמר של אותו קמפיין.

ב-1 ביולי 2012, שב טופאל לליגה הטורקית, הפעם לפנרבחצ'ה בעבור סכום של כארבעה וחצי מיליון יורו.

ב-26 באוגוסט 2019 חתם באיסטנבול בשאקשהיר לשנתיים.

ב-12 ביולי 2021 חתם בבשיקטש.

ב-19 ביולי 2022 הודיע על פרישה ממשחק פעיל.

נבחרת טורקיה
------------

מיד לאחר הופעתו הראשונה במדי הנבחרת, טופאל נבחר על ידי מאמן הנבחרת באותם זמנים, פתיח טרים, לסגל של נבחרת טורקיה ליורו 2008.

חיים אישיים
-----------

טופאל מכונה "העכביש", הודות ליכולת שלו להשתמש ברגליו הארוכות כדי לזכות באיבודי כדור.

תארים
-----

גלאטסראיי
* הליגה הטורקית: 2007/2008
* הסופר קאפ הטורקי: 2008

פנרבחצ'ה
* אליפות טורקיה: 2013/2014
* הגביע הטורקי: 2012/2013
* הסופר קאפ הטורקי: 2014

קישורים חיצוניים
----------------

ויקישיתוף מדיה וקבצים בנושא **מהמט טופאל** בוויקישיתוף
* מהמט טופאל, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

| **נבחרת טורקיה – יורו 2008** |
| --- |
| 1 רושטו • 
2 סרבט • 
3 בלטה • 
4 זאן • 
5 אמרה בלוזוגלו • 
6 טופאל • 
7 אאורליו • 
8 ניהאט • 
9 שנטורק • 
10 קרדניז • 
11 מטין • 
12 זנגין •
13 אמרה גונגור • 
14 טוראן •
15 אמרה אשיק •
16 בורל •
17 טונג'אי •
18 קאזים •
19 אקמן •
20 סריאוגלו •
21 ארדינץ' •
22 אלטינטופ •
23 דמירל •
מאמן: טרים | טורקיהטורקיה |

| **נבחרת טורקיה – יורו 2016** |
| --- |
| 1 באבאדז'אן • 
2 סמיח • 
3 בלטה • 
4 צ'אליק • 
5 נורי • 
6 צ'להאנולו • 
7 גקהאן • 
8 סלצ'וק • 
9 קנק • 
10 ארדה • 
11 שאהן • 
12 אונור •
13 קויבאשי • 
14 אוגוזהאן •
15 טופאל •
16 אוזאן •
17 בוראק •
18 ג'אנר •
19 יונוס •
20 שאן •
21 מור •
22 שאנר •
23 הארון •
מאמן: טרים | טורקיהטורקיה |
**יצחק בן יוסף אבן פולקר** (Pollegar/Polqar) היה פילוסוף יהודי בספרד של המאה ה־14, פייטן ופולמוסן. תלמידו של אבנר מבורגוס, המלומד היהודי שהמיר את דתו לנצרות. לא ידוע רבות על חייו, אך משערים (על סמך שיר שנכתב על אודותיו) כי היה נכבד מאוד במקומו, חכם בתורה ומדע, וכנראה גם רופא ומשורר.

חיבורו המפורסם ביותר של פולקר הוא 'עזר הדת' המחולק לחמישה ספרים, וכולל פולמוסים מחורזים בסוגת הדיאלוג. פולקר הגן על ההלכה והתלמוד, אך כפר בסמכותה של האגדה. ההלכה לא נועדה לסייע לאלהים, אלא לאדם. לכן גם לא צפויה לאדם תמורה אלהית על שמירת ההלכה מעבר לתועלת האנושית הישירה בעצם שמירתה. בכך ביקש פולקר לענות בפשטות על שאלת 'צדיק ורע לו'. הגמול האמיתי על צדקות ותורה מצוי אך ורק בעצם השגתן של מעלות אלו.

הספר הפותח את 'עזר הדת' מוקדש להצדקת היהדות מול המומרים והנוצרים. הספר השני מתפלמס כנגד ספקני האמונה. הספר השלישי מתפלמס כנגד האסטרולוגיה. הספר הרביעי מוקדש לפרשנות הנכונה למקרא ובו מתפלמס פולקר הן כנגד פרשנות מילולית מדי של כתבי הקודש והן כנגד פרשנות אלגורית, בנוסח הנוצרי. הספר החמישי החותם את החיבור מתפלמס כנגד הכופרים בנצחיותה של הנשמה. ואולם, בניגוד לאבנר מבורגוס שהתיימר להצדיק את נצחיותה של הנשמה, הסכים פולקר רק לנצחיותה של 'נשמה' כללית עולמית, ולא של נשמה אינדיבידואלית כלשהי.

ספר ב' (כנגד ספקני האמונה) נכלל ונדפס מחדש כחיבור נפרד בתוך ספרו של ר' אליעזר אשכנזי, טעם זקנים (פרנקפורט 1855). הדיאלוג בספר זה הוא בין 'תורני' זקן לבין צעיר 'פילוסוף'. בספר ד' של עזר הדת תוקף פולקר, בין השאר, גם את המקובלים ואת הנוהים אחר מאגיה. חלק ספציפי זה של חיבורו נדפס מחדש על ידי ישעיה (איזידור) לייב. במאה העשרים הוהדר ספר 'עזר הדת' ונדפס בשלמותו. תחילה בלונדון 1906 ולבסוף במהדורה אקדמית מוערת ומבוארת בידיו של יעקב לוינגר (תל אביב תשמ"ד).

מלבד ספרו (1) עזר הדת, חיבורים נוספים של פולקר הם: (2) 'אגרת החרפת' - פולמוס כנגד 'מנחת קנאות' של אבנר מבורגוס. (3) חיבור בשפה הספרדית כנגד האסטרולוגיה, (4) תרגום עברי (הושלם בשנת 1307) לחלק ג' בספר 'כוונות הפילוסופים' של אל-ע'זאלי. [זהו ניסיון להמשיך את מלאכת התרגום לעברית בה פתח יצחק אלבלג]. (5) כמה שירי חרוזים.

קישורים חיצוניים
----------------

* יצחק בן יוסף אבן פולקר (המאה ה-14), דף שער בספרייה הלאומית

הערות שוליים
------------

1. ↑  על מתקפה זו השיב אבנר מבורגוס ב"**תשובה למחרף**" - חיבור תשובה לאגרת החרפת של תלמידו לשעבר, רבי יצחק פולקר. אבנר דן שם באריכות באמונות השילוש וההתגלמות-בבשר ומבקר את הפילוסופים היהודים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266500505171
* BnF: cb150284369 (data)
* ISNI: 0000 0001 1639 4882
* LCCN: n88174665
* NKC: ola20231198512
* NLA: 46738778
* NTA: 156969297
* SUDOC: 117863777
* VIAF: 50028603
* WorldCat: lccn-n88174665

 |
**יוזף תיאודור מורודר-לוזנברג**, (בגרמנית: **Josef Moroder-Lusenberg**‏; 28 במאי 1846 - 16 בפברואר 1939) היה צייר ופסל, האמן הבולט ביותר של משפחת מורודר מגרדנטל בדרום טירול (כעת ואל גרדנה באיטליה).

ביוגרפיה
--------

יוזף, הרביעי מבין שמונה ילדים, איבד את אביו כשהיה בן שמונה. הוא היה חניך בסטודיו לגילוף בעץ אצל פרנץ פרינוט, פסל אקדמי שהתחנך באקדמיה במינכן, ובשנות העשרים לחייו הקים יוזף סטודיו משלו. דוגמאות לפעילותו המוקדמת כפסל הם הפסלים של מריה אדולוראטה ושל מריה הבתולה בכנסיית הקהילה אורטיג'י.

אשתו הראשונה, אנמריה סאנונר נפטרה לאחר שילדה את ילדם הרביעי בשנת 1874. הוא התחתן פעם שנייה ונולדו לו עוד אחד עשר ילדים. אשתו השנייה גם טיפלה בחווה שלו.

שהיה בן שלושים, למד באקדמיה של מינכן (1876–1880) כדי ללמוד את אמנות הציור לאחר שהתרשם בווינה מציור הז'אנר של פרנץ פון דפרגר, "הריקוד בהרים". מוריו במינכן היו יוזף קנאבל, לודוויג פון לופץ ופיאודור דיץ. בין השנים 1880 עד 1884 היה תלמידו של דפרגר, והם הפכו לחברים קרובים ויצאו לטיולי ציור רבים בכפרי טרנטינו.

במינכן הושפע יוזף מורודר מהז'אנר ומהציור ההיסטורי של דפרגר ומתנועת הציור הריאליסטית-אידיאליסטית של וילהלם לייבל. מתוך ספרי הרישום הרבים שלו אפשר לראות עד כמה הוא צייר בדיוק את הטבע, בנוף ובמיוחד את אורח החיים הטירולי והאלפיני בואל גרדנה. רבים מציוריו, צבעי מים ורישומי בתי חווה, צריפים, אנשים ודיוקנאות הם עדות לעולם אלפיני אבוד שהיה פעם בטירול במאה ה-19.

הסופרת הפופוליסטית-רומנטית מריה ורוניקה רובאת'שר הכירה היטב את האמן וכתבה את הביוגרפיה שלו בשנת 1930, שהפכה לרומן פופולרי.

גלריה
-----

* 
* 
* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **יוזף מורודר-לוזנברג** בוויקישיתוף

הערות שוליים
------------

1. ↑  Moroder, Josef Theodor. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 25: Moehring–Olivié. E. A. Seemann, Leipzig 1931, S. 163.
2. ↑  Annette Wagner-Wilke: Moroder-Lusenberg, Josef. In: Allgemeines Künstlerlexikon. Die Bildenden Künstler aller Zeiten und Völker (AKL). Band 90, de Gruyter, Berlin 2016, מסת"ב 978-3-11-023256-1, S. 526 f.
3. ↑  Museum of Val Gardena, www.museumgherdeina.it
4. ↑  Maria Veronika Rubatscher. Der Lusenberger. Der Roman eines Künstlerlebens. München: Verlag Josef Kösel & Friedrich Pustet, 1930 (Reprint Athesia Bozen, 1980

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6010348
* GND: 119545284
* ISNI: 0000 0000 2611 5157
* LCCN: n86807015
* RKD: 227041
* ULAN: 500358425
* VIAF: 121149294265580521296
* WorldCat: lccn-n86807015

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יוזף מורודר-לוזנברג"**.
שגיאות פרמטריות בתבנית:עיתון   
שימוש בפרמטרים מיושנים [ תמונה ] 

**פולסטאר** (באנגלית: ***Pollstar***) הוא כתב עת מסחרי העוסק בתעשיית סיבובי ההופעות והמוזיקה בהופעות חיות. כתב העת נרכש על ידי Oak View Group (אנ'), חברת ייעוץ לאירועים ומפגשים שנוסדה בידי טים לייוויק ואיירווינג אזוף, ביולי 2017.

היסטוריה
--------

פולסטאר, שנוסד ב-1981 בפרזנו, קליפורניה, הוא כתב עת מסחרי העוסק בתעשיית ההופעות בארצות הברית וברחבי העולם. הוא כולל נתונים על קונצרטים רשמיים, הזמנות, מנהלי אמנים, מנהלי אגפים וגופים אחרים המעורבים בתעשיית המוזיקה. את פולסטאר מנפיקים בהוצאת דפוס, אך קיים אתר אינטרנט המאגד את המידע גם כן.

במסגרת פולסטאר הפעילו בעבר אתר אינטרנט נפרד לאנשי המקצוע, אך מאוחר יותר מוזג ל-Pollstar.com.

כיום, לפולסטאר יש משרד בלונדון וכתבים בשש מדינות. כתב העת חבר באסושייטד פרס (AP). המנויים שלו מקבלים את המגזין השבועי וגישה למאגרי המידע המקוונים שלו.

במאי 2018, הודיעו מטעם פולסטאר שהמטה הראשי עובר מפרזנו ללוס אנג'לס. מאוחר יותר, ביוני 2018, המייסד והעורך הראשי, גארי בונג'ובאני, הודיע על פרישתו.

במסגרת פולסטאר מקיימים טקס פרסים שנתי להוקרה לאמנים ואנשי מקצוע בתעשיית הקונצרטים והמוזיקה. בשנת 2019, הוחלט כי ייעשה שימוש בנתוני המכירות וההכנסות של סיבובי ההופעות והקונצרטים, שיתבטאו בתור זכייה בפרס. בעבר, הזוכים נבחרו על ידי מצביעים מטעם התעשייה.

בנוסף לכך, מפעיל כתב העת את *Pollstar Live!* כנס במסגרתו מתקיימות שלוש הופעות בבוורלי הילטון, בוורלי הילס, קליפורניה. במקור נקרא *CIC – Concert Industry Consortium*, והוא מפגיש של ציידי כישרונות, מנהלי מבנים ומקומות, סוכני אמנים ומנהלי מוזיקה. דוברי הכנס מנו את גארת' ברוקס, ג'ון בון ג'ובי, אדי קיו, מייקל רפינו וניקי מינאז'.

קישורים חיצוניים
----------------

* אתר האינטרנט הרשמי של פולסטאר
* פולסטאר, ברשת החברתית פייסבוק

* פולסטאר, ברשת החברתית אקס (טוויטר)

* פולסטאר, ברשת החברתית אינסטגרם

הערות שוליים
------------

1. 1 2  "Pollstar is the Concert Industry's leading business trade publication, publishing for more than 25 years".
2. ↑  "It's official: Oak View Group acquires Pollstar".
3. 1 2 3  "Ed Sheeran, Beyoncé & Jay-Z, Paradigm Agency Win Big at Pollstar Awards"
4. ↑  "Oak View Group Acquires Pollstar"
5. ↑  "Pollstar Sale Hits a Snag With Massive Website Project"
6. 1 2  "Pollstar Moving From Fresno to Oak View Group's HQ; Co-Founder to Retire"
7. ↑  "Morning Report; Arts and Entertainment Reports From the Times, News Services and the Nation's Press"
8. ↑  "Cubby Bear named venue of the year by Pollstar"
9. ↑  "Vector Arena nominated for top concert venue award"
10. ↑  "Dave Grohl Compares Billie Eilish to Nirvana in 1991"
11. ↑  "Pollstar announces inaugural Pollstar Live! conference for 2010"
12. ↑  "What Doesn't Kill You Makes You Stronger: Touring Executives Discuss 'The Great Slump of 09' & Its Lasting Impact at Pollstar Live!"
13. ↑  "Pollstar Conference Draws Top Talent, Live Music Luminaries and a Little Controversy"
14. ↑  "Nicki Minaj Sounds Off on Trump, Regrets and Fake Retirement in Wild Talk"
**אצטדיון ריברסייד** (באנגלית: **Riverside Stadium**) הוא אצטדיון כדורגל בעיר מידלסברו שבאנגליה, אשר משמש כאצטדיון הביתי של מועדון הכדורגל מידלסברו. האצטדיון נחנך בשנת 1995 ומכיל 33,746 מקומות ישיבה.

אצטדיון ריברסייד הוא הראשון שתוכנן ונבנה בעקבות מסקנות דו"ח טיילור.

היסטוריה
--------

האצטדיון נבנה כדי להחליף את אצטדיון "איירסם פארק" לאחר פרסום דו"ח טיילור, אשר קבע שיש להפוך את כל האצטדיונים בליגות העליונות באנגליה לכל-מושביים. לאחר קבלת הדו"ח בינואר 1990, הוצגה בפני הנהלת המועדון אפשרות של שיפוץ והגבהת היציעים הקיימים באצטדיון הישן, אך המשמעות של שיפוץ מסוג זה הייתה תכולה קטנה מידי של כ-20,000 מושבים בלבד, ולכן נבחרה האפשרות של בניית אצטדיון חדש.

האצטדיון החדש אשר עלות בנייתו הייתה כ-16 מיליון ליש"ט, החל להבנות על גדת נהר הטיז בסתיו 1994, בנייה אשר נמשכה 9 חודשים. בפתיחתו ושנותיו הראשונות הכיל האצטדיון כ-30,000 מושבים. שם האצטדיון נבחר על ידי אוהדי הקבוצה באמצעות הצבעה שנערכה במשחק האחרון באצטדיון הישן.

המשחק הראשון באצטדיון נערך ב-26 באוגוסט 1995 ובו מידלסברו ניצחה את צ'לסי בתוצאה 2-0. בסוף העונה העפילה מידלסברו בחזרה לפרמייר ליג לאחר היעדרות של שתי עונות.

בשנת 1998 נערך שיפוץ שבו נוספו עוד 5,000 מושבים, על ידי השלמת הבנייה בפינה הצפונית ובפינה הדרום-מערבית של האצטדיון. בשנים שלאחר מכן נערכו עוד מספר שיפוצים קטנים שתכליתם העיקרית הייתה התאמת האצטדיון לדרישות הליגה ושיפור תשתיות.

גלריה
-----

* חזית האצטדיוןחזית האצטדיון
* פנים האצטדיוןפנים האצטדיון
* פסל בדמותו של ג'ורג' הארדוויק בסמוך לאצטדיוןפסל בדמותו של ג'ורג' הארדוויק בסמוך לאצטדיון
* פסל בדמותו של וילף מניון בסמוך לאצטדיוןפסל בדמותו של וילף מניון בסמוך לאצטדיון

קישורים חיצוניים
----------------

ויקישיתוף מדיה וקבצים בנושא **אצטדיון ריברסייד** בוויקישיתוף
* האצטדיון באתר המועדון
* האצטדיון באתר Structurae
* האצטדיון באתר The Stadium Guide
**ברדה מודל 35** (באיטלקית - "(Cannone-Mitragliera da 20/65 modello 35 (Breda") היה תותח נ"מ איטלקי בקוטר 20 מילימטר, ששימש בתקופת מלחמת העולם השנייה.

הכלי תוכנן לשימוש הן כתותח נ"מ והן כנגד מטרות קרקע, והיה יעיל כנגד טנקים קלים, כאשר הפגז חודר השריון בו השתמש היה מסוגל לחדור 30 מילימטרים של שריון בטווח של 500 מטרים. התותח הגיע עם גורר דו גלגלי, אך בשל החולשה המבנית שלו הייתה מהירות הגורר מוגבלת ל-20 קמ"ש, כך שלרוב נגרר התותח על גבי משאית.

בנוסף להיותו תותח נ"מ שימש תותח ברדה מודל 35 כחימוש העיקרי במספר סוגי רק"מ. בתחילה הותקן בארבעה טנקי פאנצר סימן 1 ששימשו את הספרדים הלאומנים במהלך מלחמת האזרחים בספרד על מנת להתמודד יותר טוב עם טנקי T-26 הסובייטיים ששימשו את הכוחות הרפובליקניים. לאחר מכן הותקן בטנק הקל האיטלקי פיאט L6/40 ובשריונית האיטלקית AB 41. בנוסף לכך הותקן כתותח נ"מ בסירות טורפדו מסוג MAS.

לאחר תחילת מלחמת החורף רכשה פינלנד כמות של 88 תותחים מאיטליה. לפחות חמישה מהם הושמדו בזמן מלחמת ההמשך. ארבעה תותחים הותקנו על ידי הצי הפיני בסירות טורפדו. הכלי שימש את הפינים במשך עשרות שנים לאחר המלחמה ככלי אימון נגד מטוסים עד לשנת 1985.

במהלך המערכה במדבר המערבי במלחמת העולם השנייה נפלה כמות גדולה של תותחי ברדה מודל 35 בידי בריטניה במסגרת מבצע מצפן בשנת 1940. התותח הועבר לשימוש כוחות חבר העמים הבריטי ושימש במסגרת המצור על טוברוק על ידי הכוחות האוסטרלים, וכן על ידי קבוצת המדבר ארוכת הטווח, ובכלי שיט שונים של הצי האוסטרלי והצי הבריטי.

קישורים חיצוניים
----------------

ויקישיתוף מדיה וקבצים בנושא **ברדה מודל 35** בוויקישיתוף
**זונה** בהלכה היא אישה האסורה בנישואים לכהן מחמת יחסי מין אסורים שקיימה, או מאחר שנולדה כגויה.

מושג הזנות במקרא
----------------

האיסורים העיקריים הקשורים לזנות במקרא הם:

* נישואי כהן לזונה.
* הבאת כספי הזנות לבית המקדש, "לא תביא אתנן זונה בית ה' אלהיך".

הגדרת הזנות בהלכה
-----------------

התנאים נחלקו בהגדרה ההלכתית של זנות והביאו שש דעות מהי זונה. להלכה נקבע כי זונה היא "גיורת, ומשוחררת, ושנבעלה בעילת זנות". דהיינו, נוסף לגיורת ולשפחה ששוחררה, כל מי שנבעלה, בין מאונס ובין מרצון, למי שאסור לה להינשא לו – בין אם האיסור הוא חמור ועונשו כרת (כמו אשת איש שנבעלה לאחר או אישה שעשתה מעשה של גילוי עריות) ובין אם האיסור הוא קל, כמו אישה שנבעלה לממזר או לגוי, נעשית זונה.

להלכה פוסק הרמב"ם:

> 
> מפי השמועה למדו שהזונה האמורה בתורה היא כל שאינה בת ישראל, או בת ישראל שנבעלה לאדם שהיא אסורה להינשא לו איסור השווה בכול, או שנבעלה לחלל אף על פי שהיא מותרת להינשא לו. לפיכך הנרבעת לבהמה אף על פי שהיא בסקילה לא נעשת זונה ולא נפסלה לכהונה, שהרי לא נבעלה לאדם. והבא על הנידה, אף על פי שהיא בכרת, לא נעשת זונה ולא נפסלה לכהונה, שהרי אינה אסורה להינשא לו. וכן הבא על הפנויה - אפילו הייתה קדשה שהפקירה עצמה לכול, אף על פי שהיא במלקות לא נעשת זונה, שהרי אינה אסורה להינשא לו.
> 
> 
> 
> — משנה תורה לרמב"ם, ספר קדושה, הלכות איסורי ביאה, פרק י"ח הלכות א-ב
> 

במקרה שהאישה נבעלה על ידי גבר שמותר לה והיא לא עונה על אחד התנאים שפורטו, היא מותרת לכהן ולא נחשבת לזונה. הגדרה זו נפסקה גם לעניין איסור אתנן, שאינו חל על תשלום שהתקבל תמורת יחסי מין שאינם בכלל המקרים הללו.

### איסור נישואים לכהן

 ערך מורחב – **איסורי נישואים לכהן**  

בנוסף לכל המקרים המובאים לעיל, דעת רבי אליעזר היא שהזונה האסורה לכהן היא כל אישה שקיימה יחסי מין ללא נישואין. לכל הדעות, הגדרת הזנות הפוסלת לכהונה אינה תלויה בתשלום עבור יחסי המין או אפילו בהסכמה להם. כמו כן, אף שבת גיורת כשרה לכהן, יש כוהנים שנהגו לא להתחתן איתה אם גם אביה הוא גר. השאלה האם ילדיו של כהן שנשא גיורת הם חללים, כלומר פסולים מכהונה כדלעיל, שנויה במחלוקת הפוסקים. בכל מקרה אין הם ממזרים.

ראו גם
------

* אין אדם עושה בעילתו בעילת זנות
* לא תנאף
* איסור קדשה

קישורים חיצוניים
----------------

* מאמר על זנות באתר הניווט בתנ"ך
* רוחמה וייס, הזונה הראשונה בתנ"ך: הנערה שנאנסה כי יצאה מהבית, באתר ynet, 19 בנובמבר 2021

הערות שוליים
------------

1. ↑  בתלמוד בבלי, מסכת יבמות, דף ס"א, עמוד ב'
2. ↑  שו"ע, אורח חיים סימן קנ"ג כ"א
**אלברטו מורנו פרס** (בספרדית: **Alberto Moreno Pérez**; נולד ב-5 ביולי 1992) הוא כדורגלן ספרדי המשחק בעמדת המגן השמאלי בוויאריאל.

קריירה
------

### קריירת מועדונים

לאורך שנות הקריירה הראשונות שלו שיחק מורנו, יליד סביליה, בקבוצת הכדורגל של העיר. הוא החל את דרכו במחלקת הנוער של המועדון וב-2011 שיחק בקבוצת המילואים של המועדון, סביליה אתלטיקו. באפריל 2012 שיחק לראשונה בקבוצה הבכירה של העיר בליגה הספרדית הראשונה אך רק בפברואר 2013 הצטרף באופן קבוע לקבוצה הראשונה של המועדון. בסוף עונת 2013/2014 זכה עם הקבוצה בליגה האירופית. מורנו פתח בהרכב למשחק הגמר, בו ניצחה סביליה בדו-קרב בעיטות עונשין.

ב-16 באוגוסט 2014, ביום פתיחת עונת 2014/2015 של הליגה האנגלית, חתם מורנו במועדון האנגלי ליברפול, ששילמה לסביליה 12 מיליון ליש"ט תמורת העברתו. ערך את הופעתו הבכורה נגד מנצ'סטר סיטי בהפסד 1–3, וכבש את שערו הראשון בהופעה השנייה נגד טוטנהאם הוטספר בניצחון 0–3. הוא העפיל עם קבוצתו לגמר הליגה האירופית 2016, שם פגשה את קבוצתו לשעבר סביליה. מורנו הפגין יכולת חלשה במשחק, שהובילה לביקורת חריפה כלפיו. במיוחד בלטו טעויותיו של מורנו בשער השוויון של סביליה, כאשר הרחקה לא טובה שלו העבירה את הכדור לספרדים בחצי המגרש של קבוצתו, ובהמשך המהלך העביר מריאנו את הכדור בין רגליו של מורנו בדרך לבישול השער.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.

### נבחרת

בשנת 2013 זומן מורנו לנבחרת ספרד הצעירה וזכה עימה באליפות אירופה עד גיל 21 בשנה זו. בסוף השנה קיבל זימון לנבחרת הבוגרת ופתח בהרכב במשחק הבכורה שלו, ניצחון ספרד 0–2 על גאורגיה. הוא נכלל בסגל המורחב של הנבחרת למונדיאל 2014, אך לא נכנס לסגל הסופי של 23 שחקנים.

תארים
-----

סביליה
* הליגה האירופית: 2013/2014

ליברפול
* ליגת האלופות: 2018/2019

ויאריאל
* הליגה האירופית: 2020/2021

נבחרת ספרד בכדורגל עד גיל 21
* אליפות אירופה בכדורגל עד גיל 21: 2013

קישורים חיצוניים
----------------

ויקישיתוף מדיה וקבצים בנושא **אלברטו מורנו** בוויקישיתוף
* אלברטו מורנו, ברשת החברתית אקס (טוויטר)
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**פנס** הוא כתב עת מקוון לביקורת ספרות שנוסד על ידי המחלקה לספרות עברית ומכון הקשרים באוניברסיטת בן-גוריון בנגב.

פנס רואה אור פעם בחודש וכולל מאמרים בתחומיה השונים של ביקורת הספרות - שירה, פרוזה, מחקר, ספרות מתורגמת, ועוד - בדגש על הספרות העברית. מדור מיוחד במוסף מוקדש לביקורת צעירה הנכתבת על ידי תלמידי ותלמידות תיכון במסגרת תוכנית 'דרך רוח'.

היסטוריה
--------

פנס יצא לאור לראשונה באפריל 2021. מקימי המוסף ניסחו את השקפתו:

"שמו של המוסף משקף את רצוננו להעמיד את הספרות לא תחת זרקור מסנוור ומסמא, כי אם באורה של אלומה בהירה, החיונית לביסוסו של שיח ביקורתי קשוב ומדויק; שיח הנמנע מן הרגעי והסנסציוני (כמו גם מן המערסל והמלטף) ומאפשר לבחון יצירות במבט העומד על טיבן בהקשריהן הפואטיים, התרבותיים והפוליטיים הרחבים."

עורכים וכותבים
--------------

עורכי כתב העת הם חיים וייס, מוריה דיין קודיש ונעם קרון.

על המבקרים שכותבים בפנס נמנים יגאל שוורץ, יעל שנקר, שירה סתיו, סיגל נאור פרלמן, עודד ישראלי, מוטי פוגל, מי-טל נדלר, מתן חרמוני, בנימין בראון, יפתח אשכנזי, הילה בלום, יורם מיטל, חיים יעקובי, תמר מרין, חנוך בן פזי, עמוס נוי, ראויה אבורביעה, איתי שניר, יעקב צ. מאיר.

האתר עוצב על ידי איתי מרינברג-מיליקובסקי.

לוגו המוסף עוצב על ידי נורית וינד-קידרון.

קישורים חיצוניים
----------------

* 

* אתר האינטרנט הרשמי של פנס
* פנס, ברשת החברתית פייסבוק

הערות שוליים
------------

1. ↑  אודות | פנס, באתר פנס: ביקורת ספרות
**וילי (ווילי) להמן** (בגרמנית: **Willy Lehmann**;‏ 15 במרץ 1884 – 13 בדצמבר 1942) היה פקיד משטרה וסוכן סובייטי בגרמניה הנאצית. להמן היה מפקח פלילי ו־SS-האופטשטורמפיהרר, ונודע בשם הקוד Agent A-201/Breitenbach. במהלך מלחמת העולם השנייה להמן היה אחד המקורות החשובים ביותר עבור הנ.ק.ו.ד. בגרמניה הנאצית.

ביוגרפיה
--------

להמן הצטרף למשטרת ברלין ב-1911. ב-1920 הוא הפך לסגן ראש הדיוויזיה נגד ריגול. בשנת 1929 החל להמן לספק מידע עבור הנ.ק.ו.ד.. הוא עשה זאת לא מתוך אהדה קומוניסטית, אלא בגלל שהיה נשוי, גם לו חברה והיה צריך כסף. בנוסף, הייתה לו חיבה להמר על סוסים.

בשנת 1933 הצטרף להמן לגסטפו. שם הקוד של הנ.ק.ו.ד. של הגסטפו היה Apotheke (בית מרקחת). בגסטפו הפך להמן למנהל הדיוויזיה הנלחמת בריגול סובייטי. הודות למידע של להמן הצליחו הסובייטים לשחרר את סוכנם ארנולד דויטש, שלימים גייס את קים פילבי.

להמן הצטרף ל-SS בשנת 1934. לקראת סוף יוני ביקש הרמן גרינג מהמן לסייע בארגון ליל הסכינים הארוכות כדי לחסל את מתנגדי המשטר. מאוחר יותר אמר להמן לנ.ק.ו.ד. שהרציחות שביצע במהלך ליל הסכינים הארוכות עשה אותו לחולה. אבל במקביל הם ביצרו את מעמדו עם הממונים עליו בגסטפו.

בשנת 1939 עבר להמן למשרד הראשי לביטחון הרייך, אוגדה IV. אחריותו הייתה למנוע מהסובייטים לרגל אחר תעשיית החימוש הגרמנית. עמדה זו אפשרה להמן לספק מידע רב ערך לסובייטים על חימוש גרמני. ב-19 ביוני 1941 דיווח להמן לנ.ק.ו.ד. על התאריך המדויק שבו תכננו הגרמנים לפלוש לברית המועצות. מבצע ברברוסה יצא לדרך ב-22 ביוני 1941. הודעתו הועברה בטלגרף ללברנטי בריה ולסטלין, אך האחרון דחה אותה, כמו דיווחים אחרים. זה היה הקשר האחרון שלו, משום שזמן קצר לאחר הפלישה עזבו כל אנשי הקשר הסובייטיים שלו, ולכל מכשירי הרדיו הרזרביים שבהם השתמשו הסוכנים הגרמנים, לא היה מספיק טווח לאחר הכיבוש של מינסק ב-28 ביוני.

ב-1942, עם גילוי התזמורת האדומה על ידי הגרמנים, נעצר להמן ונורה ללא משפט בהוראת היינריך הימלר.

לקריאה נוספת
------------

* Lehrer, Steven (2002). *Hitler Sites: A City-by-city Guidebook (Austria, Germany, France, United States)*. McFarland. p. 224. ISBN 0-7864-1045-0.
* Lehrer, Steven (2006). *The Reich Chancellery and Führerbunker Complex: An Illustrated History of the Seat of the Nazi Regime*. McFarland. p. 214. ISBN 0-7864-2393-5.

הערות שוליים
------------

1. ↑  Klussmann, Uwe (29 בספטמבר 2009). "Spying in World War II Stalin's man in the Gestapo". SPIEGELnet GmbH. Der Spiegel. נבדק ב-31 בדצמבר 2018. `{{cite news}}`:  (עזרה)
2. ↑  Uwe Klussmann: Stalins Mann in der Gestapo. der Spiegel. 29 September 2009
3. ↑  Hans Coppi: Willy Lehmann; in: Hans Schafranek und Johannes Tuchel (Eds.):*Krieg im Äther. Widerstand und Spionage im Zweiten Weltkrieg*. Picus Verlag: Wien 2004, מסת"ב 3-85452-470-6
שגיאות פרמטריות בתבנית:מקורות   
פרמטרי חובה [ נושא ] חסרים 


**מחלף מלא** הוא מחלף שבו מתאפשר מעבר בין שני כיווני הנסיעה בכביש לשני כיווני הנסיעה בכביש אחר שנמצא במחלף, ללא עצירה וגורמים מעכבי תנועה, כגון רמזורים, מעגלי תנועה וכו'.

מחלפים מלאים הם בדרך כלל מקום מפגשם של כבישים מהירים, והם בנויים למהירויות גבוהות. לכן, מחלפים מלאים חדשים ייבנו בדרך כלל עם כמה שפחות לולאות, על מנת שמהירות הנסיעה ביציאות לא תהיה איטית וכדי לחסוך עלויות ושטח.

דוגמאות למחלפים מלאים
---------------------

### מחלפים עם 4 כיווני נסיעה

במחלפים אלו הכבישים נפגשים אך לא מסתיימים בהם.

#### מחלפים לא משולבים

מחלפים לא משולבים הם מחלפים שיש בהם סוג יציאה אחד (מלבד דרכי השירות). סוג היציאה הוא בדרך כלל ייחודי לסוג המחלף.

##### מחלף עלה-תלתן

דוגמה למחלף עלה תלתן מלא, עם דרכי שירות
במחלף זה היציאות הן דרכי שירות ולולאות. מחלף זה תופס שטח גדול אך הוא מאפשר נסיעה רציפה ללא רמזורים במהירות בינונית בלולאות, שמאלצות את הנהגים להאט. במחלף זה יש שני מפלסים.

##### מחלף ערימה

דוגמה למחלף ערימה שבו 4 מפלסים
במחלף זה כל היציאות הן בדרכי שירות, שמתפצלות ומשתלבות אחת באחרת. מחלף זה תופס שטח גדול אך הוא מאפשר נסיעה רצופה ללא רמזורים במהירות גבוהה ביציאות בדרכי השירות. במחלף זה יש בדרך כלל 4 מפלסים: 2 מפלסים לכבישים ו-2 ליציאות.

#### מחלפים משולבים

מחלפים משולבים הם מחלפים שמשלבים סוגי יציאה משני סוגי מחלפים שונים (מלבד דרכי השירות).

##### מחלף משולב ערימה-עלה-תלתן

בתמונה הימנית: מחלף משולב ערימה-עלה-תלתן בעל שלושה מפלסים. בתמונה האמצעית: מחלף משולב ערימה-עלה-תלתן בעל שני מפלסים. בתמונה השמאלית: מחלף משולב ערימה-עלה-תלתן בעל שלוש לולאות.
במחלף זה יש שתי יציאות (מהכביש העליון) כמו במחלף ערימה, ושתי יציאות (מהכביש התחתון) כמו במחלף עלה תלתן.

### מחלפים עם 3 כיווני נסיעה

במחלפים אלו מתחילים/מסתיימים כבישים. הכביש שמסתיים/מתחיל במחלף יהיה בדרך כלל הכביש העליון בו.

#### מחלפים לא משולבים

מחלפים שבהם יש 3 כיווני נסיעה הם בדרך כלל מחלפים משולבים, מחלפים לא משולבים (שבהם יש עוד סוג חיבור חוץ מדרכי שירות) הם נדירים ביותר.

##### מחלף T

דוגמה למחלף T
במחלף T כל היציאות הן בדרכי שירות, שמתפצלות ומשתלבות אחת באחרת. במחלף זה יש בדרך כלל 3 מפלסים.

##### מחלף Y

דוגמה למחלף Y
במחלף Y כל היציאות הן בדרכי שירות, שמתפצלות ומשתלבות אחת באחרת. במחלף זה יש בדרך כלל 2 מפלסים.

##### מחלף חצי עלה-תלתן

מחלף חצי עלה-תלתן הוא מחלף בעל שתי לולאות ושתי דרכי שירות, בדומה למחלף עלה תלתן. במחלף זה יש בדרך כלל 2 מפלסים.

#### מחלפים משולבים

מחלפים משולבים מהווים את רוב המחלפים שהם עם 3 כיווני נסיעה.

##### מחלף חצוצרה

מחלף חצוצרה הוא מחלף שמשלב שתי לולאות ושתי דרכי שירות. במחלף חצוצרה יש בדרך כלל 2 מפלסים.

דוגמה למחלף חצי-עלה-תלתן
דוגמה למחלף חצוצרה

1. ↑  מֶחְלָף מָלֵא במילון הנדסת דרכים [תחבורה] (תש"ן), באתר האקדמיה ללשון העברית
"לורד רנדל", ציור מאת ארתור רקהאם
**לורד רנדל** (באנגלית: **Lord Randall** או **Lord Randal**) היא בלדה עממית סקוטית. כמו בלדות עממיות רבות אחרות, הבלדה מאופיינת במתח, פערי מידע, ניגודים וסוף טראגי.

עלילה
-----

הבלדה מסופרת באמצעות דו-שיח שבו האם מתחקרת את בנה, רנדל, על מה שהוא עבר. תחילה שואלת האם את רנדל מנין בא, הוא משיב כי הוא בא מיער סבוך וצפוף. לאחר מכן שואלת האם עם מי אכל את ארוחתו, והוא משיב כי סעד עם חמדת לבו. האם ממשיכה לחקור את בנה ושואלת מה הוא אכל, והוא משיב כי אכל צלי צלופחים, ומבקש לנוח. לאחר סבב השאלות על בנה, שואלת האם על כלבי הציד שלו; הוא משיב כי בטנם של כלביו התנפחה והם מתו; ככל הנראה, הכלבים אכלו מאותו מאכל שאכל רנדל. האם, שהבינה שהמאכל שאותו אכלו הכלבים היה רעל, מבינה שגם בנה הורעל. לבסוף מספר לורד רנדל את האמת הטראגית, שלפיה הוא הורעל על ידי אהובת ליבו.

מאפיינים
--------

כאמור, הבלדה מאופיינת במאפיינים אשר קיימים ברובן הגדול של הבלדות העממיות, כגון:

* פערי מידע: לא ידוע מדוע הרעילה את רנדל אהובתו.
* ניגודים: אהובתו של רנדל, שהייתה אמורה לאהוב אותו, בחרה להרעיל אותו (ככל הנראה, ההרעלה בוצעה מתוך שנאה וכעס).
* דו-שיח: הבלדה מסופרת באמצעות דו-שיח בין אם לבנה.
* סוף טראגי: בסוף הבלדה התברר כי לורד רנדל הורעל וכי הוא עומד למות.

תרגומו של נתן אלתרמן לבלדה
--------------------------

"אֲהָהּ, מֵאַיִן זֶה תָּבוֹא, לוֹרְד רֶנְדֶל, בְּנִי שֶלִי?

אֲהָהּ, מֵאַיִן זֶה תָּבוֹא, בָּחוּר נָאֶה וָטוֹב שֶלִי?" –
"הֲרֵינִי בָּא מִיַּעַר עָב. אֵם, חִיש עֲשִי לִי הַמִשְכָּב.

עָיֵף אֲנִי מִצַּיִד רָב. לוּ תְּנִינִי וְאֶשְכָּב".

"מִי זֶה הִתְקִין סְעֻדָּתְךָ, לוֹרְד רֶנְדֶל, בְּנִי שֶלִי?

מִי זֶה הִתְקִין סְעֻדָּתְךָ, בָּחוּר נָאֶה וָטוֹב שֶלִי?"

"סָעַדְתִּי עִם חֶמְדָּת לִבִּי. אֵם, חִיש עֲשִי לִי הַמִשְכָּב.

עָיֵף אֲנִי מִצַּיִד רָב. לוּ תְּנִינִי וְאֶשְכָּב".

  

"וּמֶה הָיְתָה סְעֻדָּתְךָ, לוֹרְד רֶנְדֶל, בְּנִי שֶלִי?

וּמֶה הָיְתָה סְעֻדָּתְךָ, בָּחוּר נָאֶה וָטוֹב שֶלִי?"

"צְלִי שֶל צְלוֹפָחִים בְּזוֹם. אֵם, חִיש עֲשִי לִי הַמִשְכָּב.

עָיֵף אֲנִי מִצַּיִד רָב. לוּ תְּנִינִי וְאֶשְכָּב".

  

"אֲבָל כַּלְבֵי צֵידְךָ אַיָם, לוֹרְד רֶנְדֶל, בְּנִי שֶלִי?

אֲבָל כַּלְבֵי צֵידְךָ אַיָם, בָּחוּר נָאֶה וָטוֹב שֶלִי?" 

"בִּטְנָם צָבְתָה וְהֵם מֵתִים. אֵם, חִיש עֲשִי לִי הַמִשְכָּב.

עָיֵף אֲנִי מִצַּיִד רָב. לוּ תְּנִינִי וְאֶשְכָּב".

  

"אֲהָהּ, דּוֹמֶה כִּי רַעַל הוּא, לוֹרְד רֶנְדֶל, בְּנִי שֶלִי?

אֲהָהּ, דּוֹמֶה כִּי רַעַל הוּא, בָּחוּר נָאֶה וָטוֹב שֶלִי?" 

"כִּי כֵן, כִּי הִרְעִילוּנִי, אֵם. אֵם, חִיש עֲשִי לִי הַמִשְכָּב.

דָּוֶה לִבִּי. נַפְשִי חוֹלָה. לוּ תְּנִינִי וְאֶשְכָּב".

קישורים חיצוניים
----------------

* מידע על היצירה "לורד רנדל" באתר מיוזיק בריינז
* מילות הבלדה באנגלית
* הבלדה בתרגום עברי מאת נתן אלתרמן
* "עייף אני" - שירה של הזמרת הילה רוח המבוסס על "לורד רנדל" ומופיע באלבומה הראשון "רופאה במערב"

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 39857e25-a9fb-47e5-a092-8dbe6738b4a0

 |
עאישה ועלי בקרב הגמל
**קרב הגמל** (ערבית: **وقعة الجمل או معركة الجمل**) או **קרב בצרה** הוא קרב שנערך בין צבאו של הח'ליף הרביעי עלי בן אבי טאלב לבין צבאה של מחנה עאישה (אחת מנשותיו של מוחמד ובתו של אבו בכר, הח'ליף הראשון) ושניים מחסידיו הקרובים ביותר של מוחמד, בשנת 656.

אחד מהמאבקים הקשים ביותר שהיו לקודמו של עלי בן אבי טאלב, עות'מאן בן עפאן, התרחש בעיר כופה שבעיראק. תושבי העיר לא היו מרוצים ממושל העיר אשר מינה הח'ליף עֻת'מאן בן עפאן, ופתחו במרד. עת'מאן נכנע ללחצים ומינה מושל אחר. תושבי קהיר, ששמעו על המקרה, החליטו כי גם הם אינם מרוצים מהמושל ששמו עליהם, ושלחו לאלמדינה משלחת שדרשה מעות'מאן להחליף את המושל. בתום התפרעויות קשות נענה עת'מאן לדרישתם ושלח באמצעות שליח מכתב המנשל את מושל קהיר מתפקידו. בדרכם של אנשי המשלחת חזרה לקהיר, הם תפסו שליח נוסף של עת'מאן וגילו לתדהמתם שהשליח מביא עמו בשורה למושל קהיר שאומרת כי בשורת השליח הראשון, הקוראת לו לסיים את תפקידו לאלתר, בטלה, וכי היא נמסרה רק כדי לדכא את מרד תושבי קהיר. כמו כן, הודיע עת'מאן למושל מצרים כי הוא מגבה אותו, והזהיר אותו מפני המרד הצפוי לו בקהיר לכשתחזור המשלחת. בהיוודע הדבר לאנשי המשלחת, הם חזרו לאלמדינה וניהלו מלחמה מול עות'מאן, שבסופה רצחו אותו.

מיד לאחר הרצח עלה לשלטון עלי בן אבי טאלב. עם עלייתו של עלי לח'ליפות, הוא דרש שבועת אמונים ("ביעה") מכל מושלי המחוזות. מושל סוריה, מועאויה בן אבי סופיאן מבית אומיה וממקורבי עות'מאן בן עפאן, סירב להישבע ונשבע לנקום בעלי נקמת דם, בשל רצח עות'מאן בידי תומכי עלי. מועאויה האשים את עלי בשליחת השליח השני ובעצם ברצח עות'מאן, ולכן החל עלי לרכז צבא נגדו. בו בזמן החלו טלחה ואל-זביר לחתור תחת שלטונו של עלי בעיראק. בתגובה הגיע גם עלי לעיראק, צירף אליו את תושבי כופה ובנה בה את מרכזו. עלי החליט לפעול נגד השלישייה, ולאחר ניסיונות למשא ומתן שבהם גילה עלי חולשה, הוא החליט להסגיר את הרוצחים שיימצאו במחנהו. הרוצחים פתחו במלחמה, שלימים נקראה "קרב הגמל", על שם הגמל של עאישה, שנמצאה כל אותה העת בקרב הלוחמים ועודדה אותם נגד עלי. הקרב נערך בסוף שנת 656 על יד בצרה, ונסתיים בניצחונו של עלי, שכעת שלט בכל הח'ליפות חוץ מאשר בסוריה, במותם של טלחה וא-זביר ובהתפייסות בין עאישה ועלי. מועאויה, שהכריז על עצמו כגואל דמו של עות'מאן בן עפאן, המשיך להסית נגד עלי. מועאויה הציג כמניפולציה את הכתונת שעות'מאן לבש כשנרצח, ואת אצבעות אשתו נאילה שנקטעו כאשר ניסתה להגן עליו. הקרב הוביל לתבוסת עאישה וסילוקה ממוקד ההשפעה.

קישורים חיצוניים
----------------

ויקישיתוף מדיה וקבצים בנושא **קרב הגמל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293653605171
* LCCN: sh85019109
* TDVİA: cemel-vakasi

 |
**אנדריאה מריה נאלס** (בגרמנית: **Andrea Maria Nahles**; נולדה ב-20 ביוני 1970) היא פוליטיקאית גרמניה מן המפלגה הסוציאל-דמוקרטית של גרמניה (SPD), המשמשת מאז שנת 2013 כשרת העבודה והרווחה במדינה. ידועה בשל מיקומה באגף השמאלי של המפלגה.

ביוגרפיה
--------

לנאלס תואר שני במדע המדינה, פילוסופיה ולימודי גרמניה מאוניברסיטת בון. בשנת 2004 החלה לעבוד על הדוקטורט, אך נטשה אותו כתוצאה מעשייתה הפוליטית.

נאלס החלה בעשייתה הפוליטית עוד בשנת 1988 בארגון הנוער של ה-SPD. בשנים 1993–1995 ניהלה את ארגון הנוער במדינתה ריינלנד-פפאלץ, ולאחר מכ ניהלה את הארגון במישור הארצי עד שנת 1999. היא חברה בהנהגה הארצית הכוללת של המפלגה מאז שנת 1997.באותן השנים הובילה מחאה כנגד מדיניותו הכלכלית של הקאנצלר גרהרד שרדר. ב-31 באוקטובר 2005 נבחרה לתפקיד מזכ"לית המפלגה, אך לבסוף לא איישה אותו כתוצאה ממצבה הרעוע של המפלגה.

היא נבחרה שוב לתפקיד המזכ"לית בוועידת המפלגה שנערכה בנובמבר 2009 בדרזדן. היבחרה פורש בעיני רבים כנטיית ה-SPD שמאלה. לאחר הפסד ה-SPD בבחירות 2013, הובילה נאלס את תהליך המשא ומתן בין המפלגה לאנגלה מרקל על הכניסה לממשלה. מעמד זה ביסס את כוחה של נאלס בהנהגת המפלגה. נאלס נבחרה מחדש לתפקידה בכנס המפלגה שהתרחש בלייפציג בנובמבר 2013 ברוב של 67.2%.

כשרת העבודה והרווחה הפדרלית בממשלה השלישית של מרקל, הנהיגה נאלס שכר מינימום פדרלי של 8.5 אירו לשעה. צעד זה בוצע בניגוד גמור לדעתה של מרקל ומפלגתה. למרות המחלוקות, מרקל התירה לנאלס לבצע את צעד זה על מנת להשאיר את המלה על כנה. עם זאת, בתחילת שנת 2015 הוחלט להשעות את הפיקוח והאכיפה על ביצוע ההחלטה מצד נהגי משאיות זרים. השעיית הפיקוח באה לאחר לחץ מצד שכנותיה של גרמניה, במיוחד מצד פולין.

נאלס נאבקה למען חוק פרישה מוקדמת והגדלת תשלומי הפנסיה. במשא ומתן שבין ממשלת גרמניה לבין ועידת התביעות, נאלס הציעה לתמוך כלכלית ב-40,000 ניצולי שואה אשר עבדו עבור הנאצים עבור שכר זעום או עבור אוכל. בנוסף על כך, נאלס הייתה פעילה מאוד עבור זכויות עובדים, והציעה הצעת חוק שתאפשר רק לאיגוד מקצועי אחד לייצג עובדים של חברה אחת אל מול המעסיק. מבקרי ההצעה טענו כי הצעת חוק זו מחלישה את האיגודים הקטנים.

לאחר הפסד המפלגה בבחירות 2017, מונתה נאלס על ידי מנהיג המפלגה מרטין שולץ להוביל את סיעת המפלגה בבונדסטאג. היא האישה הראשונה המחזיקה בתפקיד זה. באפריל 2018 נבחרה להנהיג את המפלגה עצמה אך ביוני 2019 התפטרה לאחר שמצבה של המפלגה בסקרים לא השתפר.

קישורים חיצוניים
----------------

ויקישיתוף מדיה וקבצים בנושא **אנדריאה נאלס** בוויקישיתוף
* 

* אתר האינטרנט הרשמי של אנדריאה נאלס
* אנדריאה נאלס, ברשת החברתית פייסבוק

* אנדריאה נאלס, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* GND: 123778964
* ISNI: 0000 0000 4887 738X
* LCCN: no2003018973
* NLP: a0000003736727
* SUDOC: 161744311
* VIAF: 35372878
* WorldCat: lccn-no2003018973

 |
הקונכייה של שבלול השדה
שבלול השדה, באוקטובר 2019
שבלול השדה - קונכייה, נובמבר 2020
**שבלול השדה** (או **חלזון השדה**; שם מדעי: *Helix engaddensis*) הוא חילזון ממשפחת הקדמומיים וסדרת שבלולי יבשה בעל ריאות החי ביבשה. שבלול השדה הוא שבלול נפוץ בטבע בלבנט.

תיאור
-----

לשבלול השדה קונכייה גדולה יחסית, גובהה נע בין 30 ל-40 מ"מ וקוטרה 30–40 מ"מ, כך שצורתה די כדורית. יש בה כ-4 וקצת פיתולים. צבעה גוני צהוב, חום, חאקי וקרם. לעיתים על הקונכייה יש דוגמה מפוספסת בצבע כהה יותר.

מראהו דומה באופן כללי לשבלול הגינה. צבע הגוף של שבלול השדה הוא חום-צהבהב-אפור עד אפור כהה. הרגל רחבה בעלת שוליים בולטים. בראשו של שבלול השדה זוג משושים ארוכים ועליהם העיניים, שעיקר תפקודן הוא להבחין בין אור לחושך. המשושים הקדמיים קצרים יותר ונקראים "בחנינים" ובהם איברים הרגישים לריח, מישוש וטעם. שני זוגות המשושים אלה מהווים את איברי החושים של השבלול. פה השבלול נפתח בלסתות שבאמצעותן הוא אוסף את המזון, בפיו ישנה מגרדת או משננת (radula), איבר בעל מספר רב של שיניים קטנות, שבאמצעותה הוא טוחן וחותך את המזון לפני העברתו למערכת העיכול.

אורח חיים
---------

כמו מרבית החלזונות בארץ ישראל, שבלול השדה פעיל בחורף, בעיקר בלילות לחים או מוקדם בבוקר, ובקיץ נמצא בתרדמת קיץ ומבצע קיוט (הפסקת פעילות וצמצום משמעותי של חילוף חומרים פנימי) כאשר הוא מתחפר בתוך האדמה, נסוג כולו אל תוך הקונכייה וסוגר אותה בחתם גירני.

בחורף הוא אוכל, מזדווג ומתרבה. אחרי ההזדווגות הוא חופר גומה בעומק 6 ס"מ בתוך האדמה ובה מטיל את הביצים, ואחר כך מכסה אותה. שבלול השדה הוא הרמאפרודיט, כלומר: בעל מערכת רבייה הן של זכר והן של נקבה, כך שבסיום ההזדווגות שני השבלולים מופרים ומטילים ביצים.

שבלול השדה ניזון בעיקר מחומרים צמחיים מתים, בעיקר צמחים ירודים, רקב צמחי, פטריות, עובש וחומרים אורגניים על האדמה, אך גם מצמחים ירוקים כגון עלים או נבטים.

שבלול השדה מתקדם באמצעות כיווץ והרפיה של שרירי הרגל, כאשר הוא מחליק על גבי ריר אותו הוא מפריש מהסולייה. הריר נועד להגן על רגל השבלול מחפצים חדים, להקל עליו את ה"החלקה" בעת תנועתו ואף להידבק למשטחים חלקים או אנכיים.

שבלול השדה משמש מזון למספר מינים של מכרסמים, עופות, זוחלים, דו-חיים ופרוקי-רגליים.

לשבלול השדה מספר מנגנוני הגנה מפני טורפים:

1. הסוואה: צבעי החום-קרם של קונכייתו בצירוף דוגמאות הפסים עליה מסייעת לו להתמזג ברקע במקום חיותו ובכך מקשה על טורפים להבחין בו.
2. התבצרות: שימוש בקונכייה כשריון או מגן קשיח מפני טורפים.
3. הגנה כימית: הפרשת קצף רירי.

בארץ ישראל נפוץ שבלול השדה בצפון ובמרכז: בגליל, בבקעת הירדן, בעמקים, במישור החוף, בשומרון, השפלה והרי ירושלים ועד הנגב הצפוני בדרום. מעבר לבאר שבע האקלים יבש מידי בשביל שבלול השדה.

גלריה
-----

* שבלול השדה מתעורר מתרדמת קיץשבלול השדה מתעורר מתרדמת קיץ
* שבלול השדה מתכנס בקונכייתושבלול השדה מתכנס בקונכייתו

לקריאה נוספת
------------

* יוסף הלר, **שבלולי ארץ ישראל - אורחות חיים ומגדיר**, הוצאת משרד הביטחון, 1993

קישורים חיצוניים
----------------

ויקישיתוף מדיה וקבצים בנושא **שבלול השדה** בוויקישיתוף
* שבלול השדה, באתר NCBI (באנגלית)
* שבלול השדה, באתר GBIF (באנגלית)
* שבלול השדה, באתר ארצות החמרה
* שבלול השדה באתר טיולי
* מידע על שבלול השדה, באתר כותר
* תמונה של שבלול השדה במט"ח
* אתר על שבלול השדה המיועד בעיקר לתלמידי בית הספר היסודי
* שבלול השדה, סרטון בערוץ "מטח המרכז לטכנולוגיה חינוכית", באתר יוטיוב (אורך: 00:43)
* שבלול השדה, סרטון בערוץ "החיות של שלמה", באתר יוטיוב (אורך: 04:06)
**בוריס ברמן** (באנגלית: **Boris Berman**, ברוסית: **Бори́с Бе́рман**; נולד ב-3 באפריל 1948) הוא פסנתרן, נגן צ'מבלו ומורה יהודי-רוסי.

חייו
----

ברמן, יליד מוסקבה, למד אצל לב אובורין בקונסרבטוריון של מוסקבה. הופעתו הראשונה הייתה במוסקבה בשנת 1965. הוא הצטרף להרכב מוזיקה עתיקה, בשעתו היחיד בברית המועצות, כצ'מבליסט. במקביל עבד עם מלחינים בני התקופה כמו אלפרד שניטקה ואדיסון דניסוב. הוא ניגן בהופעות הראשונות ברוסיה של יצירות מאת ארנולד שנברג, קרלהיינץ שטוקהאוזן, לוצ'אנו בריו וג'ורג' ליגטי.

בשנת 1973 קיבל היתר לעזוב את ברית המועצות ולעלות לישראל. ב-1979 היגר לארצות הברית, ומאז לימד באוניברסיטת בוסטון, אוניברסיטת ברנדייס, אוניברסיטת אינדיאנה ובית הספר למוזיקה של אוניברסיטת ייל. ברמן הקליט את מכלול יצירותיו לפסנתר של פרוקופייב לחברת צ'אנדוס, נוסף להקלטות אחרות.

בשנת 2008 ראה אור ספרו של ברמן, "הסונאטות לפסנתר של פרוקופייב", בהוצאת אוניברסיטת ייל.

קישורים חיצוניים
----------------

* בוריס ברמן, ברשת החברתית Goodreads
* בוריס ברמן, באתר ספוטיפיי
* בוריס ברמן, באתר AllMusic (באנגלית)
* בוריס ברמן, באתר MusicBrainz (באנגלית)
* בוריס ברמן, באתר Discogs (באנגלית)
* אתר למנויים בלבד נעם בן זאב, הפסנתרן בוריס ברמן מחבר בין ישן לחדש, באתר הארץ, 29 בינואר 2014

הערות שוליים
------------

1. ↑  דייוויד פאנינג, מילון גרוב למוזיקה ומוזיקאים אונליין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273105605171
* BnF: cb13961694f (data)
* CANTIC: a11083967
* CiNii: DA12399461
* GND: 133068218
* ICCU: UBOV530214
* ISNI: 0000 0000 7839 0003
* LCCN: n82224579
* MusicBrainz: a231e945-8fbd-4db5-9c10-e4bade592dc7
* NDL: 01200648
* NKC: xx0085927
* NLK: KAC201807571
* NTA: 071311858
* SUDOC: 139864377
* VIAF: 7581004
* WorldCat: lccn-n82224579

 |
**מגצרופס** (שם מדעי: ***Megacerops***; מילולית: "פרצוף גדול-קרן") הוא סוג יונק גדול ממשפחת הברונתותריומים שחי באמריקה הצפונית לפני 38–33.9 מיליון שנה. בעבר נקרא **ברונתותריום** (*Brontotherium*).

מאפיינים
--------

יצור זה נראה כמו קרנף, אך דווקא היה קרוב יותר לסוסים. הוא הגיע לגובה 2.5 מטרים בכתפיים, אורך של 5 מטרים ושקל מעל 3.3 טונות. הגולגולת הכילה קרן עשוית עצם גדולה מעל האף, ראש רחב עם שיניים קטנות וכיפת גולגולת נוקשה שפנתה כלפי מעלה. ליצור היה גב ענקי שהזכיר דבשת של ביזון. הרגליים היו קצרות והזנב קצר. במראהו היצור הזכיר קרנף ענקי משוריין.

יצור זה חי בסוף האאוקן בערבות אמריקה הצפונית וליחך עשבים או ניזון משיחים, אך לא מצמחייה קשה. ככל הנראה הוא חי בעדרים גדולים וקרניו עזרו לו להילחם עם יריבים על נקבות או להתגונן מטורפים כמו ההאינדון הקטלני.

בתרבות
------

יונק קדום זה הופיע במשחקי המחשב עולם היורה: המשחק וJurassic World: Alive.

קישורים חיצוניים
----------------

ויקישיתוף מדיה וקבצים בנושא **מגצרופס** בוויקישיתוף
* מגצרופס, באתר האנציקלופדיה של החיים (באנגלית)
* מגצרופס, באתר GBIF (באנגלית)

מודל של מגצרופס
שגיאות פרמטריות בתבנית:נק"ל   
פרמטרים [ שנות שירות ] לא מופיעים בהגדרת התבנית 

**AS Val** - אס וואל (Avtomat Special'nyj Val; ברוסית: Автомат Специальный Вал, שם קוד: Shaft) הוא רובה סער סובייטי הכולל משתיק קול מובנה.
ה AS Val פותח בשנות ה-80 המאוחרות של המאה ה-20 על ידי TsNIITochMash (אנ')(המכון המרכזי לבניית נשק מתקדם) ונמצא מאז בשימוש היחידות המיוחדות הרוסיות-הספצנאז, משרד הפנים הרוסי ושירות הביטחון הפדרלי. כמו כן, הנשק משמש גם במספר יחידות בצבא הרוסי, כוחות מיוחדים בצבא גאורגיה וארמניה, וכן בשימוש אבחזיה; בעבר היה בשירות ה-ק.ג.ב. והצבא האדום.

הטווח האפקטיבי שלו הוא כ-300 מטר, הוא בעל מחסניות של 10 עד 20 כדורים והתפעול שלו דומה לנגזרות הקלשניקוב (AK-47) בעלות טעינה מצד ימין. בנוסף לכך, בורר האש נמצא בתוך שמורת ההדק; לרובה שני מצבים של ירי: ירי בודד וירי אוטומטי בקצב אש של 900 כדורים לדקה. לדברי המשתמשים, הרובה נחשב לאמין, מדויק ונוח.

היסטוריה
--------

עד שנות ה-70 של המאה ה-20, הכוחות המיוחדים של ברית המועצות השתמשו בדגמים שונים של כלי נשק קלים המצוידים במשתיקי קול. עם זאת, לתוסף זה היו חסרונות כגון הגדלה משמעותית של כלי הנשק, טווח אפקטיבי קצר מהרגיל ועוד. לכן, במקביל לTsNIITochMash, ה-ק.ג.ב. ו-GRU ייצרו דגמים ייעודיים שסיפקו לכוחות המיוחדים יעילות גבוהה יותר. 

דרישות טקטיות-טכניות שונות לדגמים השונים של רובי הצלפים ומקלעים הובילו לאחידות הדרישה ובשנת 1983 הרובה היחיד שסוכם עליו הוא רובה הצלפים. המפרט אושר רק לאחר שנתיים. מאז שופרה יעילותו וכוח האש שלו ורובה הצלפים עבר לתקן חדש של תחמושת בקליבר 9x39 מ"מ. על בסיס זה נוצר VAL האוטומטי.

בשנת 1987 נכנס הנשק לשירות מבצעי.

משתמשים
-------

* רוסיהרוסיה רוסיה: יחידת הקומנדו הימי של חיל הים הרוסי
* אבחזיהאבחזיה אבחזיה
* גאורגיהגאורגיה גאורגיה
* ארמניהארמניה ארמניה

קישורים חיצוניים
----------------

ויקישיתוף מדיה וקבצים בנושא **AS Val** בוויקישיתוף
* Modern Firearms
* Enemy Forces
* TsNIITochMash Val/Vintorez Specifications
* AS Val Replicas
**מרכך שיער**, הקרוי גם **מעצב שיער**, **קונדישנר** או **קרויטר** 
כול פעם שאתה סם מרכך אנה זכור יעל ומעין דיגמנו את מרכך זה איזה כבוד יש לי למעין ויעל יש את השיער הנדיר ביותר אנה הישתחבו ליפנכין בלונדיניות(באנגלית: **Hair conditioner**) הוא מוצר טיפוח לשיער הראש, את המרקם של השיער. ישנם מרככי שיער המבוססים על שמן, ואחרים על סיליקון. בשני המקרים הם יוצרים על השיער שכבה דקה, המעניקה לשיער ברק ורכות.

היסטוריה
--------

במשך מאות שנים, שימשו שמנים טבעיים לטיפוח השיער האנושי. חלק ממוצרים טבעיים אלה משמשים עד היום, כולל שמנים אתריים כגון שמן עץ התה, ושמנים צמחיים כגון שמן חוחובה, ועוד.

מרכך שיער פופולרי אצל גברים בסוף התקופה הוויקטוריאנית היה שמן מקאסאר, המורכב משמן קוקוס או משמן תמרים. מוצר זה היה כה שמנוני, עד שלעיתים היה צורך להניח מטלית על הספות למשך זמן מה, על מנת להגן על הריפוד מפני מגע עמו. בשנת 1900 שווק בפריז לראשונה הברילנטין, ג'ל לעיצוב שיער לגברים, על בסיס צמחי. היה זה נוזל שמנוני, שלפי הפרסומות היה "מבריק את השיער ומחזיק אותו במצב אחיד, כל שערה במקומה, גם לאחר ערב שלם של ריקודי טוויסט סוערים".
בהמשך, הוספו חומרים מייבשים ואליפאטיים אחרים, שאפשרו למרכך להיות פחות שמנוני, לחדור לזקיק השערה ולהיצמד אליה למשך זמן ארוך.

פעולת המרכך
-----------

החלק החיצוני של השערה עשוי שכבת קשקשים (אין להתבלבל עם הקשקשת), העוטפים אותה מבחוץ ורוכנים זה על גבי זה בשכבות. הם מכסים ומגוננים על השכבה הפנימית שבה נמצאים הפיגמנטים, המקנים לה את צבעה. בין קשקשים אלה מצטבר גם לכלוך, במהלך הזמן.

גורמים חיצוניים שונים, כדוגמת השמש, מלח, והמים הקשים, וכן גם חומרי ניקוי כדוגמת השמפו, עלולים לפגוע בשערה ולהותיר את שכבות הקשקשים פתוחות באופן חלקי. כתוצאה מכך, מתייבש השיער, מאבד מהברק שלו, מתפצל, נשבר ונעשה קשה לסירוק. נזק גדול יותר נגרם לשיער צבוע, מסולסל או עם גוונים, שהפעולות הכימיות שנעשו בו מחלישות אותו ומפחיתות את עמידותו.

הצורך במרכך גובר עקב השימוש בשמפו. לשמפו תפקיד חיוני בהמסת הלכלוך השמנוני והסרתו מהשיער ומהקרקפת. השמפו פותח את הקשקשים העוטפים את השערה כדי לנקות מתחתם וביניהם. מלבד הסרת הלכלוך שהצטבר, עלול השמפו לפגוע גם בשכבת השומן המגנה על הקרקפת ועוטפת את השערה, ובקשקשים עצמם, ולהשאירם פתוחים. כאשר מדובר בשיער צעיר ובריא, הוא משקם את עצמו במהירות, מאזן את רקמת השומן החיונית, ועם התייבשותו, הקשקשים נסגרים וחוזרים לעטוף את השערה. אולם ככל ששיערו של האדם מתבגר, וככל שהשיער עבר יותר עיבוד כימי, כך פוחתת יכולתו לשקם את עצמו. בשיער פגוע וצבוע סגירת תאי הקשקשים שבשערה אינה מתרחשת בעצמה ובאופן מלא, לאחר החפיפה. ללא סגירה זו, פני השערה יהיו מחוספסים וקשים לסירוק, החזרת קרני האור לא תהיה אחידה, והשיער ייראה עמום וחסר ברק. מעבר לכך, גם הצבע ידהה בקלות. תפקידו הכימי של המרכך הוא לסגור את שכבות הקשקשים המגינים על השערה, לשמר ולשחזר את רקמת השומן העוטפת אותה.

לצורך פעולה זו מכיל המרכך המודרני מרכיבים כימיים שונים, שתפקידם לחדור אל השערה בתהליך של פלמור, בשילוב עם שמנים אתרים מטפחים.

ראו גם
------

* פוליקווטרניום

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מרכך שער** |
| ויקישיתוף תמונות ומדיה בוויקישיתוף: **מרכך שיער** |

הערות שוליים
------------

1. ↑  ראו להלן באתר נוסטלגיה און-ליין (הקישור אינו פעיל, 7 בפברואר 2016)
**חוסה קרלוס באואר** (בפורטוגזית: **José Carlos Bauer**;‏ 21 בנובמבר 1925 – 4 בפברואר 2007) או בקיצור "באואר", היה כדורגלן ומאמן ברזילאי, ששיחק בעמדת הקשר האחורי.

ביוגרפיה
--------

באואר נולד בסאו פאולו שבברזיל בשנת 1925 לאב שווייצרי ואם אפרו-ברזילאית. בדרך כלל שיחק בעמדת הקשר האחורי, באואר נחשב לאחד הקשרים הברזילאים הטובים של דורו. את מרבית הקריירה שהתחיל ב-1946 עשה במועדון סאו פאולו שאיתו זכה ב-5 תוארי אליפות המדינה.

במדי נבחרת ברזיל באואר ערך 29 הופעות וכבש חמישה שערים. הוא זכה עימה בקופה אמריקה 1949 ושנה אחר כך סיים כסגן אלוף עולם במונדיאל 1950. באסון ה"מרקנאסו" בו ברזיל הפסידה 2–1 לאורוגוואי, הפסד שמנע ממנה זכייה ראשונה במונדיאל, גם כן שותף. בסיום הטורניר נבחר באואר להיות בנבחרת המצטיינת. הוא גם היה במונדיאל 1954 בו עשה את הופעתו האחרונה במדיה בהפסד 4–2 להונגריה, משחק שזכה לכינוי "הקרב של ברן".

לאחר הפרישה אימן את פרוביאריה, ובמהלך טיול של הקבוצה למוזמביק נתקל בכדורגלן הצעיר אאוזביו. באואר התרשם ממנו מאוד והציע לו ללכת לסאו פאולו, אך זה דחה את ההצעה. לאחר מכן שוחח עם מאמנו לשעבר בסאו פאולו, בלה גוטמן, על אאוזביו. גוטמן שאימן אז את בנפיקה הביא אותו לשחק בקבוצתו. בשנת 1962 אימן וזכה עם אטלס בגביע המקסיקני ובתואר אלוף האלופים.

תארים
-----

### כשחקן

סאו פאולו
* אליפות סאו פאולו (5): 1945, 1946, 1948, 1949, 1953

נבחרת ברזיל
* סגנית גביע העולם: 1950
* קופה אמריקה: 1949
	+ סגנית: 1953
* אליפות פנמריקאן: 1952

אישיים
* הנבחרת המצטיינת בגביע העולם: 1950
* IFFHS השחקן הברזילאי של המאה ה-20 (מקום 16)
* IFFHS השחקן הדרום אמריקאי של המאה ה-20 (מקום 45)

### כמאמן

אטלס
* הגביע המקסיקני: 1962
* אלוף האלופים: 1962

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams